Diari Oficial de la Generalitat Valenciana


Sumari del DOGV 9448, del 13-10-2022 (2022/9233)

CORRECCIÓ d'errades de la Resolució de 6 de juliol de 2022, de concessió de les ajudes convocades mitjançant el Decret 204/2020, d'11 de desembre, del Consell, d'aprovació de les bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Convocatòria 2021 (resolució tercera).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9233


Data del document
:   03-10-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Correcció d'errades

Correcció d'errades

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * Dret de l'habitatge
    * malaltia infecciosa
    * política de l'habitatge
    * prestació familiar
    * ajuda pública

CORRECCIÓ d'errades de la Resolució de 6 de juliol de 2022, de concessió de les ajudes convocades mitjançant el Decret 204/2020, d'11 de desembre, del Consell, d'aprovació de les bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Convocatòria 2021 (resolució tercera). [2022/9233]  
Vistes les sol·licituds presentades i els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents,  
  
  
Antecedents de fet  
Primer. Amb data 9 d'agost de 2022 ha sigut publicada en el Diari Oficial de la Generalitat Valenciana la Resolució de 6 de juliol de 2022, de la Vicepresidència Segona i Conselleria d'Habitatge i Arquitectura Bioclimàtica, de concessió de les ajudes convocades mitjançant el Decret 204/2020, d'11 de desembre, del Consell, d'aprovació de les bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Convocatòria 2021 (resolució tercera).  
Aquestes ajudes han sigut concedides a l'empara del Decret 204/2020, d'11 de desembre, del Consell, d'aprovació de bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual (DOGV 8975, 15.12.2020).  
  
Segon. El pronunciament contingut en el resolc tercer d'aquesta resolució manifesta el següent:  
  
Tercer. Denegar les 3.985 sol·licituds de les persones que s'indiquen en l'annex III, per incompliment dels requisits establits en l'article 4 del Decret 204/2020, d'11 de desembre, del Consell, pel qual s'aproven les bases reguladores per a la concessió directa d'ajudes per a minimitzar l'impacte econòmic i social de la Covid-19 en els lloguers d'habitatge, en relació amb l'article 13, paràgraf 2, apartat e, de la Llei 38/2002, de 17 de novembre, general de subvencions, per a poder ser beneficiari d'una subvenció.  
  
Quart. Revisades, així mateix, les llistes de sol·licituds que s'inclouen en els annexos II, III i IV de la resolució esmentada, les quals contenen les declarades desistides, denegades o inadmeses, s'ha detectat que, a conseqüència d'un error informàtic ocorregut en l'elaboració de les llistes per l'aplicació informàtica dissenyada per a la gestió d'aquestes ajudes, hi ha expedients duplicats en els annexos II i III. Així mateix, expedients inclosos en l'annex II es troben també recollits, indegudament, en l'annex IV. Per tant, es corregeixen les llistes elaborades a fi d'incloure-les correctament en cadascun dels annexos segons el sentit que corresponga de la resolució.  
  
Fonaments de dret  
Primer. L'article 109 de la Llei 39/2015, d'1 d'octubre, del procediment administratiu comú de les administracions públiques, relatiu a la revocació d'actes i rectificació d'errades, estableix en l'apartat 2 que les administracions públiques podran, així mateix, rectificar en qualsevol moment, d'ofici o a instàncies de les persones interessades, els errors materials, de fet o aritmètics existents en els seus actes.  
  
Segon. És competent per a corregir aquests errors la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019), així com el que es disposa en l'article 11 del Decret 204/2020.  
Vistos el Decret 204/2020, d'11 de desembre, del Consell; la Llei 39/2015, d'1 d'octubre, del procediment administratiu comú de les administracions públiques, i altra normativa d'obligatòria i pertinent aplicació, de conformitat amb la proposta de resolució remesa pels serveis territorials d'Habitatge i Arquitectura Bioclimàtica d'Alacant, Castelló i València, de data 26.08.2022, resolc:  
  
Primer  
Corregir els errors detectats en la Resolució de 6 de juliol de 2022, de la Vicepresidència Segona i Conselleria d'Habitatge i Arquitectura Bioclimàtica, de concessió de les ajudes convocades mitjançant el Decret 204/2020, d'11 de desembre, del Consell, d'aprovació de les bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Convocatòria 2021 (resolució tercera), i corregir la resolució en els termes següents:  
  
«Tercer  
Denegar les 1.339 sol·licituds de les persones que s'indiquen en l'annex III, per incompliment dels requisits establits en l'article 4 del Decret 204/2020, d'11 de desembre, del Consell, pel qual s'aproven les bases reguladores per a la concessió directa d'ajudes per a minimitzar l'impacte econòmic i social de la Covid-19 en els lloguers d'habitatge, en relació amb l'article 13, paràgraf 2, apartat e, de la Llei 38/2002, de 17 de novembre, general de subvencions, per a poder ser beneficiari d'una subvenció.»  
  
Segon  
Corregir els errors detectats en els annexos de l'esmentada resolució, que s'hi adjunten degudament corregits, com a annexos II, III i IV.  
  
Aquesta correcció d'errades no afecta la resta de l'esmentada resolució, que es manté en tots els seus termes.  
  
Contra aquesta resolució, que posa fi a la via administrativa, es pot interposar un recurs potestatiu de reposició davant el secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes comptador des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 3 d'octubre de 2022.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris Garcia.